
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 268 

" “ ' 6 Δεκεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

399. Τροποποίηση του Π.Δ. 205/3.7.1996 (ΦΕΚ Α 

164/19.7.1996). 

400. Κανονισμός για την πρόληψη της ρύπανσης της 

θάλασσας από τα λύματα των πλοίων. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 399 (1) 

Τροποποίηση του Π.Δ. 205/3.7.1996 (ΦΕΚΑ' 
164/19.7.1996). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 9 και 10 του άρθρου 4 του Δη¬ 
μοτικού και Κοινοτικού Κώδικα (Π.Δ. 410/1995 Α' 231). 

2. Το υπ’ αριθμ. 205/3.7.1996 Π.Δ. «Συνένωση των Κοι¬ 
νοτήτων Αγίας Βαρβάρας, Ζαρούχλης, Μεσορρουγίου 
και Περιστέρας της Επαρχίας Καλαβρύτων του Νομού Α- 
χαΐας» σε δήμο με το όνομα δήμος «Νωνάκριδος» και έ¬ 
δρα το συνοικισμό «Περιστέρι» της τέως κοινότητας Πε¬ 
ριστεριού που δημοσιεύθηκε στο ΦΕΚ τεύχος Α με αριθ. 
164/19.7.1996. 

3. Το ότι από τις αποφάσεις των κοινοτικών συμβουλίων 
των κοινοτήτων Αγίας Βαρβάρας 32/1995, Ζαρούχλης 
19/1995 και Περιστέρας 17/1995 προκύπτει ότι η έδρα 
του νέου δήμου Νωνάκριδος ευρίσκεται στη θέση «Πανη- 
γυρίστρα». 

4. Την αριθμ. ΔΙΔΚ/Φ 44.1/21566/10.10.1996 (ΦΕΚ 932/ 
Β'/10.10.1996) απόφαση του Πρωθυπουργού και του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και 
Αποκέντρωσης». 

5. Την 575/96 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Έδρα του δήμου «Νωνάκριδος» είναι ο συνοικισμός 


Χαλκιάνικα (θέση Πανηγυρίστρα) της τέως κοινότητας 
Περιστέρας της επαρχίας Καλαβρύτων του Νομού Α- 
χάίας. 

Στον Υφυπουργό Εσωτερικών, Δημ. Διοίκησης και Απο- 
1 κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Δεκεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 400 (2) 

Κανονισμός για την πρόληψη της ρύπανσης της θάλασ¬ 
σας από τα λύματα των πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παράγραφος 1 (α) και 12 
του Ν. 1269/1982 «Για την κύρωση της Διεθνούς Σύμβα¬ 
σης «Περίπρολήψεως της ρυπάνσεωςτης θαλάσσης από 
πλοία» του 1973 και του πρωτοκόλλου του 1978 που ανα- 
φέρεται σ’ αυτή τη Σύμβαση» (Α' 89). 

2. Τις διατάξεις των άρθρων 2 παράγραφος 1,32 παρά¬ 
γραφος 2,36 παράγραφος 2 και 46 του Ν .Δ. 187/73 «Περί 
Κώδικος Δημοσίου Ναυτικού Δικαίου» (Α' 261). 

3. Τις διατάξεις του άρθρου 36 του Π.Δ. 259/1988 «Ορ¬ 
γανισμός Υπουργείου Εμπορικής Ναυτιλίας» (Α 117). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/92 «Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712 / 1 987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις» (Α' 154). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την 324/21.3.1996 γνωμοδότηση του Συμβουλίου Ε¬ 
μπορικού Ναυτικού. 

7. Την 551/23.10.1996 γνωμοδότηση του Συμβουλίου 
της Επικράτειας μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

Άρθρο πρώτο 

Τίθεται σε εφαρμογή ο κανονισμός γιατηνπρόληψη της 
ρύπανσης της θάλασσας από τα λύματα των πλοίων, ο ο¬ 
ποίος έχει ως εξής: 

ΚΑΝΟΝΙΣΜΟΣ ΓΙΑ ΤΗΝ ΠΡΟΛΗΨΗ ΤΗΣ ΡΥΠΑΝΣΗΣ 
ΤΗΣ ΘΑΛΑΣΣΑΣ ΑΠΟ ΤΑ ΛΥΜΑΤΑ ΤΩΝ ΠΛΟΙΩΝ 

4 Αρθρο 1 
Ορισμοί 

Κατά τον παρόντα κανονισμό νοείται: 

(1) ΔΕΕΠ: Η Διεύθυνση Ελέγχου Εμπορικών Πλοίων 
του Υπουργείου Εμπορικής Ναυτιλίας που εδρεύει στον 
Πειραιά. 

(2) Οργανισμός: Ο Διεθνής Ναυτιλιακός Οργανισμός (I- 
ΜΟ) που εδρεύει στο Λονδίνο. 

(3) Λιμενικές Αρχές: Τα Κεντρικά Λιμεναρχεία, Λιμεναρ¬ 
χεία και Υπολιμεναρχεία. 

(4) Νέο πλοίο: 

(α) Κάθε πλοίο του οποίου η σύμβαση ναυπήγησης έχει 
υπογράφει, ή σε περίπτωση μη ύπαρξης τέτοιας σύμβα¬ 
σης η τρόπιδά του έχει τεθεί, ή η ναυπήγησή του βρίσκε¬ 
ται σε παρεμφερές στάδιο κατασκευής την ή μετά την η¬ 
μερομηνία θέσης σε ισχύ του παρόντος κανονισμού. 

(β) Κάθ πλοίο του οποίου η παράδοση γίνεται τρία ή πε¬ 
ρισσότερα έτη μετά την ημερομηνία θέσης σε ισχύ του 
παρόντος Κανονισμού. 

(γ) Κάθε πλοίο το οποίο υφίσταται μετασκευή ευρείας έ¬ 
κτασης, η οποία αρχίζει την ή μετά την ημερομηνία θέσης 
σε ισχύ του παρόντος κανονισμού ή περατώνεται τρία ή 
περισσότερα έτη μετά την ημερομηνία θέσης σε ισχύ του 
παρόντος κανονισμού. 

(5) «Παρεμφερές στάδιο κατασκευής»: Το στάδιο κατά 
το οποίο: 

(α) αρχίζει η κατασκευή που χαρακτηρίζει συγκεκριμέ¬ 
να πλοίο ή 

(β) η συναρμολόγηση του πλοίου έχει αρχίσει και έχει γί¬ 
νει ήδη χρήση τουλάχιστον 50 τόννων ή του 1 % της προ- 
βλεπόμενης μάζας όλωντων κατασκευαστικών υλικών, ο- 
ποιοδήποτε από τα παραπάνω είναι μικρότερο. 

(6) «Μετασκευή ευρείας έκτασης»: Η μετασκευή όπως 
ορίζεται στον κανονισμό 1 (8) του Παραρτήματος I της 
Διεθνούς Σύμβασης «Περί προλήψεως της ρυπάνσεως 
της θαλάσσης από πλοία»του 1973καιτου Πρωτοκόλλου 
1978 που αναφέρεται σ’ αυτή τη Σύμβαση» (Μ ΑΒΡΟΙ. 
73/78) όπως ισχύει κάθε φορά. 

(7) «Υπάρχον πλοίο»: Κάθε πλοίο που δεν είναι νέο. 

(8) Π.Π.Ρ.Λ.: Το Πιστοποιητικό Πρόληψης Ρύπανσης α¬ 
πό Λύματα. 

(9) Λύματα: 

(α) τα ύδατα των αποχετεύσεων και τα απόβλητα που 
προέρχονται από τα αποχωρητήρια, τα ουρητήρια και 
τους ευδιαίους των αποχωρητηρίων ν\/0, 

(β) τα ύδατα των αποχετεύσεων των ιατρικών χώρων 
(φαρμακείου, νοσοκομείου κ.λπ.) που προέρχονται από 
τους νιπτήρες πλυσίματος, τους λουτήρες και τους ευδι¬ 
αίους που υπάρχουν στους χώρους αυτούς, 

(γ) τα ύδατα των αποχετεύσεων που προέρχονται από 
χώρους που χρησιμοποιούνται για την παραμονή των με- 
ταφερομένων ζώντων ζώων, 


(δ) τα απόβλητα που αναμιγνύονται με τα ύδατα των α¬ 
ποχετεύσεων που ορίζονται παραπάνω. 

(10) «Εγκατάσταση επεξεργασίας λυμάτων»: Η εγκατά¬ 
σταση που μειώνει τις ποσότητες των αιωρουμένων στε¬ 
ρεών, του βιοχημικά απαιτούμενου οξυγόνου πέντε ημε- 
ρών(ΒΟΩ5) και των κολοβακτηριδίων που περιέχονται 
στα λύματα σε επίπεδα κάτω των ορίων που καθορίζονται 
κάθε φορά από τα αρμόδια όργανα του Οργανισμού χρη¬ 
σιμοποιώντας είτε βιολογική οξείδωση είτε φυσικοχημική 
επεξεργασία είτε άλλες μεθόδους αποδεκτές από τη ΔΕ¬ 
ΕΠ. 

(11) «Δεξαμενή συγκέντρωσης»: Η δεξαμενή που χρη¬ 
σιμοποιείται για τη συγκέντρωση και αποθήκευση των λυ¬ 
μάτων. 

(12) «Πλοία κατηγορίας I»: Τα πλοία που εκτελούν πλό- 
ες μέσα σε ζώνη 6 ναυτικών μιλίων από την πλησιέστερη 
ακτή. 

(13) «Πλοία κατηγορίας II»: Τα πλοία που εκτελούν πλό- 
ες μέσα σε ζώνη 12 ναυτικών μιλίων από την πλησιέστερη 
ακτή. 

(14) «Πλοία κατηγορίας III»: Ταπλοίαπου εκτελούνπλό- 
ες απομακρυνόμενα πέραν των 12 ναυτικών μιλίων απά¬ 
την πλησιέστερη ακτή. 

(15) «Φαιόχροα ύδατα (ΟΒΑΥ \Λ/ΑΤΕΒ)»: Τα ύδατα που 
δεν έχουν ανάμιξη καθ’ οιονδήποτε τρόπο με τα λύματα 
που ορίζονται στην παράγραφο 9 αυτού του άρθρου. 

(16) «Σύστημα αποχέτευσης λυμάτων τύπου βαρύτη¬ 
τας»: Το σύστημα αποχέτευσης στο οποίο παράγονται 
περίπου 12 λίτρα λυμάτων ανά χρήση. 

(17) «Σύστημα αποχέτευσης λυμάτων τύπου χαμηλής 
πίεσης»: Το σύστημα αποχέτευσης στο οποίο παράγονται 
περίπου 7 λίτρα λυμάτων ανά χρήση. 

(18) «Σύστημα αποχέτευσης λυμάτων τύπου κενού»: Το 
σύστημα αποχέτευσης στο οποίο παράγονται περίπου 
1.5 λίτρα λυμάτων ανά χρήση. 

(19) «Πλησιέστερη ακτή»: Ο όρος «από την πλησιέστε¬ 
ρη ακτή» σημαίνει από τη βασική γραμμή από την οποία έ¬ 
χει καθορισθεί η μέτρηση των χωρικών υδάτων μιας χώ¬ 
ρας σύμφωνα με το ισχύον διεθνές δίκαιο της θάλασσας. 

(20) «Επιβαίνοντες»: Είναι το σύνολο των ανθρώπων 
που επιβαίνουν στο πλοίο. 

Άρθρο 2 
Εφαρμογή 

Ο παρών κανονισμός εφαρμόζεται στις ακόλουθες κα¬ 
τηγορίες πλοίων με Ελληνική σημαία που διαθέτουν δί¬ 
κτυο αποχέτευσης λυμάτων: 

1. Στα νέα πλοία: 

(α) Ολικής χωρητικότητας 200 κ.ο.χ. και άνω, 

(β) Ολικής χωρητικότητας μικρότερης των 200 κ.ο.χ. τα 
οποία έχουν τη δυνατότητα να μεταφέρουν με βάση το 
Πρωτόκολλο Γενικής Επιθεώρησης ή το Πιστοποιητικό Α¬ 
σφαλείας περισσότερους από δέκα (10) επιβαίνοντες, 

(γ) Που έχουν δυνατότητα με βάση το Πρωτόκολλο Γ ε¬ 
νικής Επιθεώρησης να μεταφέρουν περισσότερους από 
δέκα (10) επιβαίνοντες και χορηγείται για πρώτη φορά ά¬ 
δεια σκοπιμότητας για εκτέλεση δρομολογίων μεταξύ Ελ¬ 
ληνικών λιμένων. 

2. Στα υπάρχοντα πλοία 200 κ.ο.χ. και άνω ως εξής: 

(α) Στα πλοία κατηγορίας III, τρία (3) έτη μετά την ημε¬ 
ρομηνία θέσης σε ισχύ του παρόντος κανονισμού, 

(β) Στα πλοία κατηγορίας ΙΙ,τέσσερα (4) έτη μετάτηνη- 

μερομηνία θέσης σε ισχύ του παρόντος κανονισμού. 

(γ) Στα πλοία κατηγορίας I, πέντε (5) έτη μετά την ημε¬ 
ρομηνία θέσης σε ισχύ του παρόντος κανονισμού. 

Άρθρο 3 
Εξοπλισμός 

Κάθε πλοίο στο οποίο εφαρμόζεται ο κανονισμός αυτός 
πρέπει να είναι εξοπλισμένο με ένα από τα ακόλουθα συ¬ 
στήματα: 

(α) Σύστημα επεξεργασίας λυμάτων εγκεκριμένο από 
τη ΔΕΕΠ που να πληροί τις λειτουργικές απαιτήσεις, οι ο¬ 
ποίες βασίζονται σε πρότυπα και μεθόδους δοκιμών που 
έχει συντάξει ο Οργανισμός. 

(β) Σύστημα πολτοποίησης και απολύμανσης των λυμά¬ 
των εγκεκριμένο από τη ΔΕΕΠ. Το σύστημα αυτό όπου 
τοποθετείται πρέπει να συνδέεται με δεξαμενή συγκέ¬ 
ντρωσης λυμάτων, η οποία να πληροί τις προδιαγραφές 
του άρθρου 5. 

(γ) Δεξαμενή συγκέντρωσης λυμάτων επαρκούς χωρη¬ 
τικότητας σύμφωνα με τα αναφερόμενα στο άρθρο 4. Η 
δεξαμενή αυτή κατασκευάζεται σύμφωνα με τα αναφε¬ 
ρόμενα στο άρθρο 5 και κατά τέτοιο τρόπο που να ικανο¬ 
ποιεί τη ΔΕΕΠ. 

Μετην επιφύλαξη των διατάξεων του άρθρου 10 του κα¬ 
νονισμού αυτού η εκλογή του συστήματος που εγκαθί¬ 
σταται στο πλοίο γίνεται με βάση τους εκτελούμενους 
πλόες ώστε το συγκεκριμένο σύστημα να εξυπηρετεί τις 
λειτουργικές ανάγκες του πλοίου καθώς και τις απαιτή¬ 
σεις του άρθρου 7. 

Άρθρο 4 

Παραγωγή λυμάτων 

Όταν το δίκτυο αποχέτευσης των λυμάτων είναι ξεχω¬ 
ριστό από το δίκτυο αποχέτευσης των φαιόχροων υδά- 
των, η ημερήσια υδραυλική παροχή του συστήματος επε¬ 
ξεργασίας λυμάτων, ή του συστήματος πολτοποίησης λυ¬ 
μάτων που εγκαθίστανται πάνω στο πλοίο καθώς επίσης 
και η χωρητικότητα της δεξαμενής συγκέντρωσης λυμά¬ 
των, προσδιορίζεται από μία από τις δύο ακόλουθες σχέ¬ 
σεις όποια από τις δύο δίνει τη μικρότερη τιμή: 

Π = 0.7 χ Α χ Ω χ Ρ/4 (Ι_Τ) ανά ημέρα 
Π = Νχ12χΩχΡ(Ι_Τ) ανά ημέρα 
όπου: 

Π = η παραγωγή λυμάτων σε λίτρα ανά ημέρα 
Α = ο αριθμός επιβαινόντων 

Ρ = η παραγωγή λυμάτων σε λίτρα ανά χρήση ανάλογα 
με τον τύπο του συστήματος αποχωρητηρίων και αποχέ¬ 
τευσης του πλοίου 

Ν = ο αριθμός αποχωρητηρίων του πλοίου 
Ω = οι συνολικές ώρες ταξιδιού ανά 24ωρο. 

Όταν το δίκτυο αποχέτευσης των λυμάτων είναι κοινό 
με το δίκτυο φαιόχροων υδάτων, τότε η χωρητικότητα 
που προσδιορίζεται από τις παραπάνω δύο σχέσεις δι¬ 
πλασιάζεται και στη συνέχεια προσαυξάνται με το συντε¬ 
λεστή 0.15. Η πιο πάνω προσαύξηση εφαρμόζεται μόνο 
σε πλοία που διαθέτουν καταιωνιστήρες στους κοινόχρη¬ 
στους χώρους υγιεινής ή στις καμπίνες επιβατών. 

Άρθρο 5 

Δεξαμενή συγκέντρωσης λυμάτων 

1. Η δεξαμενή συγκέντρωσης των λυμάτων πρέπει να έ¬ 


χει τέτοια χωρητικότητα που να επαρκεί για όλες τις λει¬ 
τουργικές ανάγκες του πλοίου όπως αυτές καθορίζονται 
στο άρθρο 4του κανονισμού αυτού. Το υλικό κατασκευής 
της πρέπει να είναι ανθεκτικό στη διάβρωση που μπορεί 
να προκληθεί εξ’ αιτίας των λυμάτων ή να προστατεύεται 
με κατάλληλο υλικό ανθεκτικό στη διάβρωση. 

2. Σε κάθε δεξαμενή συγκέντρωσης πρέπει να υπάρ¬ 
χουν: 

(α) ανοίγματα κατάλληλου μεγέθους για τον καθαρι¬ 
σμό, το πλύσιμο, την εκκένωση και γενικά τη συντήρησή 
της, 

(β) εξαεριστικό, που να εκτείνεται μέχρι το κατάστρωμα 
καιρού, 

(γ) δικτυωτό ανάσχεσης φλόγας ή κατάλληλα μέσα συ¬ 
γκράτησης φλόγας, 

(δ) κατάλληλο σύστημα ένδειξης της στάθμης του πε¬ 
ριεχομένου της με το οποίο να ενεργοποιείται ο τοποθε¬ 
τημένος στο μηχανοστάσιο ή στο δωμάτιο ελέγχου μηχα¬ 
νοστασίου (ΟΟΝΤΡΟί. ΡΟΟΜ) μηχανισμός οπτικοακου- 
στικής αναγγελίας συναγερμού, όταν η στάθμη του 
περιεχομένου της δεξαμενής φθάσει στο 80% της συνο¬ 
λικής χωρητικότητας αυτής. Στην περίπτωση που η δεξα¬ 
μενή έχει χωρητικότητα για να καλύπτει τις ανάγκες του 
πλοίου για τέσσερις (4) τουλάχιστον ημέρες, ο μηχανι¬ 
σμός αναγγελίας συναγερμού μπορεί να ενεργοποιείται 
στο 90% της χωρητικότητάςτης, και 

(ε) μόνιμα συνδεδεμένη σωλήνωση παροχής θάλασσας 
η οποία να εξασφαλίζει τη δυνατότητα πλύσης της για να 
αποφεύγεται η συγκέντρωση υπολειμμάτων από λύματα 
και αερίων. 

3. Η εκκένωση της δεξαμενής της προηγούμενης παρα¬ 
γράφου πραγματοποιείται με τη χρησιμοποίηση κατάλ¬ 
ληλης αντλίας λυμάτων (ΜΑΟΕΡΑΤΟΒ) ικανοποιητικής 
παροχής. Η αντλία αυτή τίθεται αυτόματα σε λειτουργία 
και κρατείται επίσης αυτόματα όταν η στάθμη των λυμά¬ 
των στη δεξαμενή ανέλθει ή κατέλθει αντίστοιχα πέραν 
του ορίου που καθορίζεται με βάση τις λειτουργικές ανά¬ 
γκες κάθε πλοίου. Μετά από έγκριση της ΔΕΕΠ η αντλία 
αυτή επιτρέπεται να ενεργοποιείται ή και να κρατείται και 
χειροκίνητα με την προϋπόθεση ότι υπάρχει και δεύτερος 
διακόπτης λειτουργίας έξω από το χώρο εγκατάστασης 
της δεξαμενής. Για λόγους ασφαλείας απαιτείται να υ¬ 
πάρχει πάντοτε εγκαταστημένη και δεύτερη (εφεδρική) α¬ 
ντλία απόρριψης των λυμάτων που ενεργοποιείται σε πε¬ 
ρίπτωση βλάβης της πρώτης (κύριας) αντλίας. Στα πλοία 
που λόγω έλλειψης χώρου δεν είναι δυνατό να εγκατα- 
στήσουν τις παραπάνω δύο αντλίες απόρριψης λυμάτων, 
η εκκένωση της δεξαμενής συγκέντρωσης μπορεί να γίνε¬ 
ται μετά από έγκριση της ΔΕΕΠ και με κατάλληλη κατα¬ 
δυόμενη αντλία λυμάτων ή σύστημα κενού (νασυυηη). 

4. Η δεξαμενή πρέπει να κατασκευάζεται κατά τέτοιο 
τρόπο ώστε να αντέχει στην πίεση λειτουργίας για την ο¬ 
ποία προορίζεται και να είναι ασφαλής λαμβάνοντας υπό¬ 
ψη τους συντελεστές ασφάλειας (4:1). Όλα τα ενδεικτικά 
συστήματα και οι αντλίες που συνδέονται με αυτή πρέπει 
να είναι σε θέση να λειτουργήσουν με εγκάρσια κλίση του 
οποίου μέχρι 15° και διαγωγή μέχρι 7°. 

Άρθρο 6 

Σύστημα επεξεργασίας, πολτοποίησης και απολύμαν¬ 
σης των λυμάτων 

1. Κάθε σύστημα επεξεργασίας λυμάτων ή πολτοποίη- 

σης και απολύμανσης αυτών πρέπει να εγκαθίσταται σε 
κατάλληλα επισκέψιμο και προσπελάσιμο χώρο ώστε να 
καθίσταται δυνατός ο έλεγχος και η επιθεώρηση όλων 
των τμημάτων του καθώς και ευχερής η δειγματοληψία 
λυμάτων. 

2. Κάθε σύστημα πρέπει: 

(α) Να έχει τη δυνατότητα να τίθεται αυτόματα σε λει¬ 
τουργία. 

(β) Να φέρει μηχανισμό οπτικοακουστικής αναγγελίας 
συναγερμού που να ενεργοποιείται σε περίπτωση που 
παρουσιασθεί βλάβη ή όταν ενεργοποιηθεί ο ενδείκτης υ¬ 
ψηλής στάθμης, 

(γ) Να τροφοδοτείται είτε απ’ ευθείας μέσω της κυρίας 
σωλήνωσης λυμάτων είτε μέσω αντλίας που αναρροφά α¬ 
πό δεξαμενή συγκέντρωσης.Στην περίπτωση της απ’ ευ¬ 
θείας τροφοδότησης πρέπει να υπάρχει παρακαμπτήριο 
σωλήνωση (Βγ-Ραεε) εφοδιασμένη με επιστόμιο για να 
διοχετεύει εκτός πλοίου τα λύματα στη περίπτωση που 
παρουσιασθεί βλάβη στο σύστημα ή δεν ενεργοποιηθεί ο 
ενδείκτης υψηλής στάθμης. 

(δ) Να είναι ικανό να λειτουργεί αξιόπιστα και με κλίση 
του πλοίου μέχρι 15° σε σχέση με την κανονική θέση λει¬ 
τουργίας του. 

(ε) Να φέρει εξαεριστικό το οποίο να καταλήγει στο κα¬ 
τάστρωμα καιρού και να έχει στο άκρο του δικτυωτό ανά¬ 
σχεσης φλόγας ή άλλο κατάλληλο μέσο συγκράτησης 
φλόγας. 

(στ) Να έχει ανοίγματα κατάλληλου μεγέθους για να εί¬ 
ναι δυνατός ο καθαρισμός, η επιθεώρηση και η συντήρη¬ 
σή του. 

(ζ) Να έχει κατάλληλες διατάξεις δειγματοληψίας τόσο 
στην εισαγωγή, όσο και στην εξαγωγή του. 

(η) Να φέρει προσαρτημένη πινακίδα επαρκούς αντο¬ 
χής στην οποία να αναγράφεται το όνομα του κατασκευ¬ 
αστή, ο τύπος, ο αριθμός και η ημερομηνία κατασκευής, 
η παροχή του συστήματος, το μέγιστο οργανικό φορτίο 
και ο αριθμός των επιβαινόντων τις ανάγκες των οποίων 
δύναται να καλύψει, και 

(θ) Να έχει ημερήσια οργανική παροχή τουλάχιστον ίση 
με την τιμή που προκύπτει από την ακόλουθη σχέση: 
0=300 χ Π χιλιόγραμμα ανά ημέρα 
όπου: Π = ημερήσια υδραυλική παροχή σε κυβικά μέ¬ 
τρα ανά ημέρα, Ο = Οργανική παροχή των λυμάτων σε χι¬ 
λιόγραμμα ανά ημέρα. 

Η ανωτέρω σχέση ισχύει για τα συστήματα αποχέτευ¬ 
σης τύπου βαρύτητας. 

Άρθρο 7 
Απορρίψεις 

1. Με την επιφύλαξη των διατάξεων του άρθρου 10 του 
κανονισμού αυτού η απόρριψη λυμάτων στη θάλασσα α¬ 
παγορεύεται εκτός εάν το πλοίο: 

(α) Διαθέτει σύστημα πολτοποίησης και απολύμανσης 
των λυμάτων εγκεκριμένο από τη ΔΕΕΠ σύμφωνα με το 
άρθρο 3(β) του κανονισμού αυτού οπότε μπορεί να απορ- 
ρίψει πέραν των 6 ναυτικών από την πλησιέστερη ακτή, ή 
(β) Διαθέτει σύστημα επεξεργασίας λυμάτων εγκεκριμέ¬ 
νο από τη ΔΕΕΠ σύμφωνα μετο άρθρο 3(α) του κανονισμού 
αυτού του οποίου τα αποτελέσματα των δοκιμών αναγρά¬ 
φονται στο πιστοποιητικό πρόληψης ρύπανσης από λύματα 
και η εκροή του δεν δημιουργεί ορατά επιπλέοντα στερεά 
ούτε προκαλεί αποχρωματισμό των γύρω υδάτων, ή 


(γ) Διαθέτει δεξαμενή συγκράτησης των λυμάτων οπό¬ 
τε μπορεί να απορρίψει πέραν των 12 ναυτικών μιλιών α¬ 
πό την πλησιέστερη ακτή με την προϋπόθεση ότι ο ρυθ¬ 
μός απόρριψης είναι βραδύς και όχι μεγαλύτερος από 5 
κυβικά μέτρα ανά ώρα λαμβάνοντας υπόψη την ταχύτητα 
του πλοίου και το μήκος του. 

2. Όταντα λύματα αναμιγνύονται με άλλα απόβλητα για 
τα οποία ισχύουν διαφορετικές προϋποθέσεις απόρρι¬ 
ψης, τότε εφαρμόζονται οι αυστηρότερες απαιτήσεις. 

Άρθρο 8 
Επιθεωρήσεις 

1. Τα πλοία στα οποία εφαρμόζεται ο κανονισμός αυτός 
υπόκεινται στις ακόλουθες επιθεωρήσεις: 

(α) Αρχική επιθεώρηση, που διενεργείται πριν από την 
έκδοση του πιστοποιητικού που προβλέπεται από το άρ¬ 
θρο 9 του κανονισμού αυτού, προκειμένου να διαπιστώ¬ 
νεται ότι ο εξοπλισμός, τα εξαρτήματα, οι διατάξεις και τα 
συστήματα είναι σύμφωνα με τις διατάξεις του παρόντος 
κανονισμού. 

(β) Ετήσια επιθεώρηση που εκτελείται μέσα στο διά¬ 
στημα τωντριών μηνών που προηγούνται ή έπονται της η¬ 
μερομηνίας κάθε έτους που αντιστοιχεί στην η μέρα και το 
μήνα λήξης του πιστοποιητικού που αναφέρεται στο άρ¬ 
θρο 9 του κανονισμού αυτού. Κατά την επιθεώρηση ελέγ¬ 
χεται ο εξοπλισμός που προβλέπεται για κάθε συγκεκρι¬ 
μένο πλοίο ώστε να εξασφαλίζεται ότι αυτό συντηρείται ι¬ 
κανοποιητικά και διατηρείται σε ικανοποιητική 
κατάσταση. 

(γ) Εκτακτη επιθεώρηση που εκτελείται κατά τη διάρ¬ 
κεια ισχύος του πιστοποιητικού για να διαπιστώνεται αν η 
κατάσταση του πλοίου και του εξοπλισμού του ανταπο- 
κρίνεται στις ενδείξεις των σχετικών πιστοποιητικών. 

2. (α) Το πλοίο και ο εξοπλισμός του πρέπει να βρίσκο¬ 
νται σε καλή κατάσταση και να πληρούν τις απαιτήσεις 
του κανονισμού αυτού ώστε να εξασφαλίζεται ότι δεν τί¬ 
θεται σε κίνδυνο το θαλάσσιο περιβάλλον. 

(β) Μετά τη διενεργούμενη επιθεώρηση σύμφωνα με τη 
παράγραφο 1(α) του άρθρου αυτού απαγορεύεται οποια¬ 
δήποτε αλλαγή στα συστήματα, τον εξοπλισμό ή την κατα¬ 
σκευή του πλοίου χωρίς προηγούμενη έγκριση της ΔΕΕΠ. 

Άρθρο 9 
Πιστοποιητικά 

1. Κάθε πλοίο στο οποίο εφαρμόζεται ο κανονισμός αυ¬ 
τός εφοδιάζεται με «Πιστοποιητικό Πρόληψης της Ρύ¬ 
πανσης από Λύματα» (Π.Π.Ρ.Λ) του οποίου ο τύπος καθο¬ 
ρίζεται στο παράρτημα που προσαρτάται στον παρόντα 
κανονισμό. 

2. Το πιστοποιητικό αυτό εκδίδεται μετά από αρχική επι¬ 
θεώρηση που ενεργείται από τη ΔΕΕΠ ή τους εξουσιοδο¬ 
τημένους σύμφωνα με ισχύουσες διατάξεις νηογνώμονες. 

3. Η διάρκεια του πιστοποιητικού είναι πέντε (5) έτη με 
την υποχρέωση να διενεργείται ετήσια θεώρησή του μέσα 
σε διάστημα τριών μηνών πρινή μετά την ημερομηνία κάθε 
έτους που αντιστοιχεί στην ημέρα και τον μήνα λήξης του 
πιστοποιητικού. Το πιστοποιητικό παύει να ισχύει σε περι¬ 
πτώσεις ουσιαστικών μεταβολών οποιουδήποτε συστήμα¬ 
τος, εξοπλισμού, ή εξαρτήματος που έχει τοποθετηθεί 
σύμφωνα με τις απαιτήσεις του κανονισμού αυτού ή αν δεν 
διενεργηθεί ετήσια θέωρηση ή διενεργηθεί σε χρόνο πέρα 
από τις καθοριζόμενες πιό πάνω προθεσμίες. 

4. Αν κατά το χρόνο λήξης του πιό πάνω πιστοποιητικού 
το πλοίο βρίσκεται σε λιμάνι του εξωτερικού, η ισχύς του 
μπορεί να παραταβεί από τη ΔΕΕΠ γιά όσο χρόνο απαι¬ 
τείται να εκτελέσει το πλοίο ένα ταξίδι από το λιμάνι του ε¬ 
ξωτερικού μέχρι τον πλησιέστερο Ελληνικό λιμένα προ- 
κειμένου να γίνουν οιπροβλεπόμενες επιθεωρήσεις και η 
έκδοση των πιστοποιητικών. 

Άρθρο 10 

Διάθεση λυμάτων σε ευκολίες υποδοχής 

1. Ανεξάρτητα από τη διάρκεια των πλόων η ΔΕΕΠ μπο¬ 
ρεί να επιτρέψει την εγκατάσταση δεξαμενής συγκέ¬ 
ντρωσης λυμάτων αντί του συστήματος επεξεργασίας 
λυμάτων ή του συστήματος πολτοποίησης των λυμάτων, 
εφ’ όσον το συγκεκριμένο πλοίο εκτελεί πλόες μεταξύ λι¬ 
μένων με αναγνωρισμένες ευκολίες υποδοχής λυμάτων. 

2. Γιάτη διάθεση των λυμάτων στις ευκολίες υποδοχής 
το πλοίο πρέπει να διαθέτει ανεξάρτητο σύστημα σωλη¬ 
νώσεων και αντλιών. 

Η κατάθλιψη της αντλίας παράδοσης των λυμάτων α¬ 
παιτείται να έχει ελάχιστη διατομή 50 εκατοστόμετρων (2 
ιντσών) που να καταλήγει στο κύριο κατάστρωμα δεξιά 
και αριστερά του πλοίου σε πρότυπο σύνδεσμο με τις δια¬ 
στάσεις που καθορίζονται στην πιό κάτω παράγραφο 4 
του παρόντος άρθρου. Στα πλοία ολικού πλάτους μέχρι 7 
μέτρων επιτρέπεται η τοποθέτηση μόνο ενός πρότυπου 
συνδέσμου. Ειδικά στα επιβατηγά-οχηματαγωγά (Ε/Γ- 
Ο/Γ) κλειστού τύπου ο ένας από τους δύο πρότυπους 
συνδέσμους τοποθετείται σε σημείο πλησίον του κατα- 
πέλτη. 

3. Η αντλία κατάθλιψης των λυμάτων πρέπει να είναι κα¬ 
τάλληλη διαφραγματική αντλία ώστε να γίνεται εύκολα η 
διάθεση των λυμάτων σε ευκολίες υποδοχής μέσω των 
πρότυπων συνδέσμων. 

4. Ο πρότυπος σύνδεσμος πρέπει να είναι χαλύβδινος 
και να έχει τις ακόλουθες διαστάσεις: 

Εξωτερική διάμετρος : 210 χιλιοστά του μέτρου 
Εσωτερική διάμετρος: Ανάλογα με τη διάμετρο της 
σωλήνωσης 

Εγκοπές στον αυχένα : 4 εγκοπές πλάτους 18 
(φλάντζα) χιλιοστών του μέτρου 

Διάμετρος μεταξύ : 170 χιλιοστά του μέτρου 
κέντρων εγκοπών 

Πάχος αυχένα : 16 χιλιοστά του μέτρου 

(φλάντζα) 

Πλοία που έχουν ολικό μήκος μικρότερο των 24 μέτρων 
μπορούν αντί του παραπάνω πρότυπου συνδέσμου να 
φέρουν φλάντζα διαμέτρου 38 χιλιοστών του μέτρου και 
σωλήνωση κατάθλιψης των λυμάτων με διάμετρο τουλά¬ 
χιστον 40 χιλιοστομέτρων. 

5. Οι διατάξεις του άρθρου 7 δεν εφαρμόζονται μόνο ό¬ 
ταν: 

(α) Η απόρριψη των λυμάτων από το πλοίο είναι ανα¬ 
γκαία γιά την ασφάλεια του πλοίου και των επιβαινόντων 
ή τη διάσωση ανθρώπινης ζωής στη θάλασσα. 

(β) Η απόρριψη λυμάτων από το πλοίο γίνεται εξ' αιτίας 
ζημίας που έχει υποστεί το πλοίο ή βλάβη του εξοπλι¬ 
σμού, με την προϋπόθεση ότι έχουν ληφθεί όλα τα απα¬ 
ραίτητα μέτραπριν και μετά τη ζημία ή βλάβη γιά την πρό¬ 
ληψη ή ελαχιστοποίηση της απόρριψης. 


Άρθρο 11 

Αρμόδιες Αρχές για την εφαρμογή του Κανονισμού 

Αρμόδιες αρχές για τον έλεγχο της εφαρμογής του κα¬ 
νονισμού αυτού είναι στην Ελλάδα η ΔΕΕΠ και οι Λιμενι¬ 
κές Αρχές και στο εξωτερικό οι Προξενικές Λιμενικές Αρ¬ 
χές και οι Παράλιες Προξενικές Αρχές. 

Άρθρο 12 

Κυρώσεις 

Στους παραβάτες του κανονισμού αυτού, ανεξάρτητα α¬ 
πό κάθε άλλη ποινική ή πειθαρχική ευθύνη επιβάλλονται οι 
κυρώσεις του άρθρου 9 του Ν. 1269/82. «Για την κύρωση 
της Διεθνούς Σύμβασης «περί προλήψεως της ρυπάνσε- 
ωςτης θαλάσσης από πλοία» του 1973 και του Πρωτοκόλ¬ 
λου του 1978, που αναφέρεται σ’ αυτή τη Σύμβαση»(Α 89). 

Άρθρο 13 

Προσαρτάται και αποτελεί αναπόσπαστο μέρος του πα¬ 
ρόντος το ακόλουθο παράρτημα: 

ΠΑΡΑΡΤΗΜΑ 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΔΙΕΥΘΥΝΣΗ ΕΛΕΓΧΟΥ ΕΜΠΟΡΙΚΩΝ ΠΛΟΙΩΝ 

ΠΙΣΤΟΠΟΙΗΤΙΚΟ ΠΡΟΛΗΨΗΣ ΡΥΠΑΝΣΗΣ 
ΑΠΟΛΥΜΑΤΑ 

Εκδόθηκε σύμφωνα με τις διατάξεις του Ν. 1269/82 
(ΦΕΚ 89Α721.7.82) «Κύρωση ΔΣ πρόληψη ρύπανσης της 

θάλασσας από πλοία ΜΑΗΡΟΙ73/78» και του Π.Δ. 

(ΦΕΚ.). 

από. 

(πλήρη στοιχεία του αρμοδίου προσώπου ή Οργανισμού 
που εξουσιοδοτήθηκε σύμφωνα με τις διατάξεις της σύμ- 
βάσης) 

όνομα διεθνές λιμάνι και ολική αριθμός 

πλοίου διακριτικό αριθμός χωρητικότητα επιβαινόντων 

_σήμα (ΔΔΣ) νηολογίου (κοχ)_ επί του πλοίου 


Νέο / υπάρχον πλοίο* 

Ημερομηνία υπογραφής της σύμβασης ναυπήγησης. 


Ημερομηνία θέσεως τρόπιδας ή ημερομηνία που η ναυ¬ 
πήγησή του βρίσκεται σε παρεμφερές στάδιο κατασκευ¬ 
ής. 

Ημερομηνία παράδοσης. 

ΠΙΣΤΟΠΟΙΕΙΤΑΙ ΟΤΙ: 

(1) Το πλοίο είναι εξοπλισμένο με σύστημα επεξεργα¬ 
σίας λυμάτων / πολτοποιητή / δεξαμενή συγκέντρωσης* 
και γραμμή παράδοσης στην ξηρά ως ακολούθως: 

(α) Περιγραφή του συστήματος επεξεργασίας λυμάτων: 

Τύπος του συστήματος επεξεργασίας λυμάτων. 

Όνομα κατασκευαστή. 

Το σύστημα επεξεργασίας λυμάτων είναι πιστοποιημένο 
από την Αρχή να ικανοποιεί τις ακόλουθες παραμέτρους 
εκροής** . 

(β) Περιγραφή του πολτοποιητή: 

Τύπος του πολτοποιητή. 

Όνομα κατασκευαστή. 

Παράμετροι εκροής λυμάτων μετά την απολύμανση. 

(γ) Περιγραφή του εξοπλισμού της δεξαμενής συγκρά¬ 
τησης: 

Ολική χωρητικότητα της δεξαμενής συγκράτησης. 

Θέση. 

(δ) Γραμμή παράδοσης των λυμάτων σε ευκολίες υποδο¬ 
χής, εφοδιασμένη με πρότυπο σύνδεσμο παράδοσης. 

(2) Το πλοίο επιθεωρήθηκε σύμφωνα με τις διατάξεις του 

άρθρου του Π.Δ.και η επιθεώρηση αποδεικνύει 

ότι ο εξοπλισμός τόυ πλοίου και η κατάσταση αυτού είναι 
από κάθε άποψη ικανοποιητική και ότι το πλοίο συμμορ¬ 
φώνεται με τις απαιτήσεις του Π.Δ. 

Το πιστοποιητικό αυτό ισχύει μέχρι. 

Εκδόθηκε.την.19. 

Ο Διευθυντής 


Άρθρο Δεύτερο 
Έναρξη ισχύος 

Η θέση σε ισχύ του Κανονισμού που τίθεται σε εφαρμο¬ 
γή με το παρόν προεδρικό διάταγμα, αρχίζει δέκα ημέρες 
μετά τη δημοσίευσή του στην Εφημερίδα της Κυβέρνη¬ 
σης, εκτός αν ρητά ορίζεται διαφορετικά από τις διατά¬ 
ξεις του. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα 22 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΙΚΑΠΟΔΙΣΤΡΙΟΥ 34* ΑΘΗΝΑ 104 32 *ΤΕΙ_ΕΧ 223211 ΥΡΕΤΟ«*ΡΑΧ 52 34 312] 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ 5239762 

Φωτοαντίγραφα παλαιών Φ.Ε.Κ 5248141 

Βιβλιοθήκη παλαιών Φ.Ε.Κ 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 18531 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 

ΤΙΜΗ ΦΥΛΛΩΝ -Μέχρι 16σελίδες 100δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. II 

Τεύχος 

ΚΑ.Ε. Προϋπολογισμού 
2531 

ΚΑ.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 - 

10.000 - 
5.000 » 

10.000 

3.000 » 

150.000 

10.000 - 

1.500 δρχ.* 

2.500 » 

500 » 

2.500 - 

1.250 » 

500 » 

250 » 

500 - 

150 * 

7.500 - 

500 » 

ΓΊΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 * 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















